CELEX: 31991R3254
Language: hr
Date: 1991-11-04 00:00:00
Title: Uredba Vijeća (EEZ) br. 3254/91 od 4. studenoga 1991. o zabrani uporabe stupica na području Zajednice i unošenja na područje Zajednice krzna i proizvoda dobivenih od određenih divljih životinjskih vrsta koje potječu iz zemalja u kojima ih love stupicama ili metodama zamki koje ne odgovaraju međunarodnim humanim standardima hvatanja stupicom

15/Sv. 009
            
            
               HR
            
            
               Službeni list Europske unije
            
            
               3
            
         31991R3254
   
               L 308/1
            
            
               SLUŽBENI LIST EUROPSKE UNIJE
            
            
               04.11.1991.
            
         
      UREDBA VIJEĆA (EEZ) br. 3254/91
   od 4. studenoga 1991.
   o zabrani uporabe stupica na području Zajednice i unošenja na područje Zajednice krzna i proizvoda dobivenih od određenih divljih životinjskih vrsta koje potječu iz zemalja u kojima ih love stupicama ili metodama zamki koje ne odgovaraju međunarodnim humanim standardima hvatanja stupicom
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 113. i 130.s,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da Bernska konvencija od 19. rujna 1979. o zaštiti europskih divljih vrsta i prirodnih staništa zaključena Odlukom 82/72/EEZ Europske ekonomske zajednice (4) zabranjuje korištenje svih sredstava neselektivnog lova i ubijanja, uključujući stupice ako se primjenjuju u velikim količinama ili u lovu i ubijanju koje nije selektivno;
   budući da će ukidanje stupica imati pozitivan učinak na očuvanje statusa ugroženih vrsta divlje faune ili vrsta divlje faune kojima prijeti ugroženost u Zajednici i izvan nje, uključujući vrste koje su zaštićene Uredbom (EEZ) br. 3626/82 (5); budući da je već u tijeku istraživanje o razvoju humanijih metoda lova stupicom i budući da će Zajednica uzeti u obzir posao koji obavlja Međunarodna organizacija za normizaciju;
   budući da je, kako bi se adekvatno zaštitile vrste divlje faune i izbjeglo narušavanje tržišnog natjecanja, potrebno osigurati da se vanjske trgovinske mjere koje se na njih odnose jednako primjenjuju u cijeloj Zajednici;
   budući da bi stoga trebalo zabraniti uporabu stupica na području Zajednice i poduzeti mjere kako bi se onemogućio uvoz krzna određenih životinja kada potječu iz zemlje u kojoj se još koriste stupice ili u kojoj metode zamki ne odgovaraju međunarodnim humanim standardima hvatanja stupicom,
   DONIJELO JE OVU UREDBU:
   Članak 1.
   Za potrebe ove Uredbe: ”stupica” znači naprava namijenjena za obuzdavanje ili hvatanje životinje pomoću hvataljke u obliku čeljusti koje se snažno zatvore oko jednog ili više udova životinje, čime sprečavaju povlačenje uda ili udova iz zamke.
   Članak 2.
   Korištenje stupica u Zajednici zabranjuje se najkasnije od 1. siječnja 1995.
   Članak 3.
   1.   Unošenje krzna životinjskih vrsta navedenih u Prilogu I. i ostalih proizvoda navedenih u Prilogu II. ako uključuju krzna vrsta navedenih u Prilogu I. zabranjuje se na područje Zajednice od 1. siječnja 1995., osim ako je Komisija u skladu s postupkom utvrđenim u članku 5. odlučila da u zemlji iz koje potječe krzno:
   
               —
            
            
               postoje odgovarajuće važeće administrativne ili zakonodavne odredbe koje zabranjuju uporabu stupica,
               ili
            
         
               —
            
            
               metode lova stupicom koje se koriste za vrste navedene u Prilogu I. odgovaraju međunarodno dogovorenim humanim standardima hvatanja stupicom.
            
         Popis zemalja koje poštuju barem jedan od uvjeta navedenih u prvom stavku Komisija objavljuje u Službenom listu Europskih zajednica.
   2.   Zabrana iz stavka 1. suspendira se na godinu dana, s istekom 31. prosinca 1995. ako Komisija, zbog preispitivanja koje je poduzeto u suradnji s nadležnim tijelima dotičnih država, prije 1. srpnja 1994. odluči u skladu s postupkom iz članka 5. da je postignut dovoljan napredak u razvoju humanih metoda hvatanja stupicom na njihovom području.
   Članak 4.
   Države koje nakon 1. siječnja 1995. u Zajednicu izvezu ili ponovno izvezu bilo koju robu navedenu u Prilogu II. ako uključuje krzno vrsta navedenih u Prilogu I. potvrđuju da ta krzna potječu iz zemlje koja se nalazi na popisu iz drugog stavka članka 3. stavka 1. ili koriste odgodu u skladu s člankom 3. stavkom 2.
   U skladu s postupkom utvrđenim u članku 5. Komisija određuje odgovarajuće formulare za takve potvrde.
   Članak 5.
   Za potrebe članka 3. Komisiji pomaže odbor osnovan člankom 19. Uredbe (EEZ) br. 3626/82.
   Predstavnik Komisije odboru predaje nacrt mjera koje treba poduzeti. Odbor iznosi svoje mišljenje o nacrtu u roku koji predsjednik može odrediti ovisno o žurnosti predmeta. Mišljenje se donosi većinom utvrđenom člankom 148. stavkom 2. Ugovora u slučaju odluka koje Vijeće donosi na prijedlog Komisije. Glasovi predstavnikâ država članica unutar odbora ponderiraju se na način utvrđen u tom članku. Predsjednik ne glasuje.
   Komisija usvaja predviđene mjere ako su u skladu s mišljenjem odbora.
   Ako predviđene mjere nisu u skladu s mišljenjem odbora ili nije doneseno nikakvo mišljenje, Komisija bez odlaganja Vijeću podnosi prijedlog koji se odnosi na mjere koje treba poduzeti. Vijeće djeluje kvalificiranom većinom.
   Ako po isteku razdoblja od tri mjeseca od datuma upućivanja Vijeću Vijeće nije djelovalo, Komisija usvaja predložene mjere.
   Članak 6.
   Ova Uredba stupa na snagu na dan objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. studenoga 1991.
      
         
            Za Vijeće
         
         
            Predsjednik
         
         H. VAN DEN BROEK
         
      
   
   
      (1)  SL C 134, 31.5.1989., str. 5. i
   
      SL C 97, 13.4.1991., str. 10.
   
      (2)  SL C 260, 15.10.1990., str. 24.
   
      (3)  SL C 168, 10.7.1990., str. 32.
   
      (4)  SL L 38, 10.2.1982., str. 1.
   
      (5)  SL L 384, 31.12.1982., str. 1.
   PRILOG I.
   Popis vrsta navedenih u članku 3. stavku 1.
   
               Kanadski dabar:
            
            
               
                  Castor canadensis
               
            
         
               Kanadska riječna vidra:
            
            
               
                  Lutra canadensis
               
            
         
               Kojot:
            
            
               
                  Canis latrans
               
            
         
               Vuk:
            
            
               
                  Canis lupus
               
            
         
               Kanadski ris:
            
            
               
                  Lynx canadensis
               
            
         
               Američki ris:
            
            
               
                  Felis rufus
               
            
         
               Samur:
            
            
               
                  Martes zibellina
               
            
         
               Sjevernoamerički rakun:
            
            
               
                  Procyon lotor:
               
            
         
               Bizamski štakor:
            
            
               
                  Ondatra zibethicus
               
            
         
               Velika kanadska kuna:
            
            
               
                  Martes pennanti
               
            
         
               Američki jazavac:
            
            
               
                  Taxidea taxus
               
            
         
               Američka kuna:
            
            
               
                  Martes americana
               
            
         
               Hermelin:
            
            
               
                  Mustela erminea
               
            
         PRILOG II.
   Ostala roba navedena u članku 3. stavku 1.
   
               Oznaka KN
            
            
               Opis
            
         
               ex 4103
            
            
               Ostale sirove kože (svježe ili soljene, sušene, lužene, piklane ili drukčije konzervirane ali neštavljene, niti pergamentno obrađene, niti drukčije dalje obrađene), s dlakom ili bez dlake, cijepane ili necijepane, osim onih isključenih napomenom 1 (b) ili 1 (c) poglavlja 41.
            
         
               ex 4103 90 00
            
            
               Ostalo
            
         
               ex 4301
            
            
               Sirova krzna (uključujući glave, repove, šape i ostale komade ili odsječke prikladne za krznarsku uporabu) osim sirovih koža iz tarifnog broja 4101, 4102 ili 4103
            
         
               ex 4301 40 00
            
            
               Od dabra, cijelog, sa ili bez glave, repa ili šapa
            
         
               ex 4301 80
            
            
               Ostala krzna, cijela, sa ili bez glave, repa ili šapa
            
         
               ex 4301 80 50
            
            
               Od divljih mačaka
            
         
               ex 4301 80 90
            
            
               Ostalo
            
         
               ex 4301 90 00
            
            
               Glave, repovi, šape i ostali komadi ili odsječci za krznarsku uporabu
            
         
               ex 4302
            
            
               Štavljena ili dorađena krzna (uključujući glave, repove, šape druge komade ili odsječke), nesastavljena ili sastavljena (bez dodatka drugih materijala), osim onih iz tarifnog broja 4303:
               
                           —
                        
                        
                           cijela krzna, sa ili bez glave, repa ili šapa, nesastavljena
                        
                     
         
               ex 4302 19
            
            
               Ostalo
            
         
               ex 4302 19 10
            
            
               Od dabra
            
         
               ex 4302 19 70
            
            
               Od divlje mačke
            
         
               ex 4302 19 90
            
            
               Ostalo
            
         
               ex 4302 20 00
            
            
               Glave, repovi, šape i drugi komadi ili odsječci, nesastavljeni
            
         
               ex 4302 30
            
            
               Cijela krzna i njihovi dijelovi ili odsječci, sastavljeni
            
         
               ex 4302 30 10
            
            
               Ispušteno krzno
               Ostalo
            
         
               ex 4302 30 35
            
            
               Od dabra
            
         
               ex 4302 30 71
            
            
               Od divlje mačke
            
         
               ex 4302 30 75
            
            
               Ostalo
            
         
               ex 4303
            
            
               Odjeća, pribor za odjeću i ostali proizvodi, od krzna
            
         
               ex 4303 10
            
            
               Odjeća i pribor za odjeću
            
         
               ex 4303 10 90
            
            
               Ostalo
            
         
               ex 4303 90 00
            
            
               Ostalo